เรื่องร้องเรียน (ไม่ระบุ) วันที่ 2022-07-23 05:43:15 — แขวงจตุจักร เขตจตุจักร กรุงเทพมหานคร
แจ้งปัญหาวินเถื่อนรอบสถานีกลางบางซื่อและขนส่งหมอชิต รายละเอียดคือ มีผู้นำจักรยานยนต์แผ่นป้ายสีขาวมาวิ่งรับหาคน โดยที่มักจะตามตื้อคนที่มาฉีดวัคซีนหรือรอรถเมล์ทั้งบริเวณด้านหน้าสถานีกลางบางซื่อและด้านหลังสถานีกลางบางซื่อ วินเถื่อนพวกนี้มักจะตามตื้อให้คนขึ้นและกดราคาที่แพงเกินจริง ไม่มีติดป้ายราคาที่ชัดเจน พอคนปฏิเสธไม่ขึ้น ก็มักจะตื๊อไม่เลิก พอคนเริ่มรำคาญ พอคนเริ่มหงุดหงิด วินเถื่อนพวกนี้ก็จะมางอแงให้เราปฏิบัติดีกับเขา ทำให้เกิดความเดือดร้อนรำคาญต่อผู้ที่มาฉีดวัคซีน เกิดความเดือดร้อนรำคาญต่อผู้ที่มารอรถเมล์และคนสัญจรไปมาเป็นอย่างมาก ขอเรียกร้องให้ท่านผู้ว่าเลิกใจดีกับคนพวกนี้เสียทีครับ ยิ่งท่านใจดี คนพวกนี้ก็จะได้ใจและไม่หมดไปสักที